Source: https://www.minzp.sk/oblasti/ochrana-prirody-krajiny/spravne-konania/kraj-trencin/ou-trencin/ou-tn-oszp1-2014-01145-2-du.html
Timestamp: 2019-09-19 15:48:02+00:00
Document Index: 10342615

Matched Legal Cases: ['§1', '§4', '§15', '§13', '§15', '§14', '§15', '§14', '§13', '§15', '§14']

OU-TN-OSZP1-2014/01145-2/Ďu
MŽP - Tematické oblasti - Ochrana prírody a krajiny - Informácie o začatých správnych konaniach - Kraj Trenčín - Okresný úrad Trenčín - OU-TN-OSZP1-2014/01145-2/Ďu
Vec: Upovedomenie o začatí správneho konania – žiadosť obce Čachtice o vydanie súhlasu o povolenie výnimky zo zákazov v NPR Čachtický hradný vrch v súvislosti so spoločenským podujatím pri otvorení Čachtického hradu a vyžiadanie stanoviska ŠOP SR
Okresný úrad Trenčín, odbor starostlivosti o životné prostredie, oddelenie ochrany prírody a vybraných zložiek životného prostredia kraja, oznamuje, že dňa 1.4. 2014 začal správne konanie, ako vecne a miestne príslušný orgán štátnej správy ochrany prírody a krajiny (ďalej len „orgán ochrany prírody“) podľa §1 ods.1 písm. b) a §4 ods. 1 zákona č. 525/2003 Z.z. o štátnej správe starostlivosti o životné prostredie a o zmene a doplnení niektorých zákonov v znení neskorších predpisov, na základe žiadosti Obce Čachtice, č.j. 21/2014, zo dňa 28.3. 2014.
Predmetom konania je vydanie súhlasu na umiestnenie krátkodobého prenosného zariadenia, (predajné stánky a mobilné WC) za hranicami zastavaného územia obce podľa §15 ods.2 písm. a), v znení §13 ods.2 písm. l) zákona č. 543/2002 Z.z. o ochrane prírody a krajiny v znení neskorších predpisov (ďalej len „zákon o ochrane prírody a krajiny“). Ďalej je predmetom konania žiadosť o povolenie výnimky zo zákazu organizovať verejnosti prístupné spoločenské podujatie podľa §15 ods.1 písm. a) v znení §14 ods.1 písm. e) zákona o ochrane prírody a krajiny, zo zákazu vjazdu a státia motorovým vozidlom podľa §15 ods.1 písm. a) v znení §14 ods.1 písm. a) v znení §13 ods.1 písm. a) zákona o ochrane prírody a krajiny. Žiadosť sa týka vozidiel usporiadateľa a televízie po spevnenej prístupovej ceste z Čachtíc. Záchytné parkovisko pre návštevníkov je navrhnuté mimo chránených území. Ďalej je predmetom žiadosti povolenie výnimky zo zákazu použiť zariadenie spôsobujúce hlukové efekty (ozvučovacia aparatúra a výstrely z dela) mimo uzavretých stavieb podľa §15 ods.1 písm. a) v znení §14 ods.1 písm. f) zákona o ochrane prírody a krajiny. Žiadosť sa týka Národnej prírodnej rezervácie Čachtický hradný vrch, v ktorej platí 4. stupeň ochrany prírody, jej ochranného pásma, v ktorom platí 3. stupeň ochrany prírody a Chránenej krajinnej oblasti Malé Karpaty, v ktorej platí 2. stupeň ochrany prírody v k.ú. Čachtice. Navrhovaným podujatím je zároveň dotknuté územie európskeho významu SKUEV0103 Čachtické Karpaty. Žiadosť bola podaná v súvislosti so zámerom usporiadať v priebehu mesiacov máj až júl 2014 jednorazovo spoločenské podujatie v súvislosti v otvorením Čachtického hradu pre verejnosť po jeho rekonštrukcii. Predpokladané trvanie podujatia je 3 dni (cez víkend), denne v čase od 10,00 do 17,00 hod., predpokladaný denný počet návštevníkov Čachtického hradu je 1000 až 1500 na deň.
Orgán ochrany prírody týmto zároveň žiada Štátnu ochranu prírody SR – Správu CHKO Malé Karpaty o vypracovanie odborného stanoviska k predmetu konania a o jeho doručenie orgánu ochrany prírody najneskôr do 17.4. 2014.